“บิตคอยน์” หลุด 18,000 เหรียญ หลังเฟดส่งซิกขึ้น “ดอกเบี้ย” ต่อ
“บิตคอยน์” ร่วงหลุด 18,000 เหรียญ หลังเฟดส่งสัญญาณขึ้น "ดอกเบี้ย" ต่ออย่างน้อย 0.75% ปี 66 โดย ณ เวลา 8:39 น. ตามเวลาไทย ราคาบิตคอยน์ร่วงลง 78.2 จุด หรือ -0.44% แตะที่ 17,741.7 ดอลลาร์
“บิตคอยน์” ร่วงหลุด 18,000 เหรียญ หลังเฟดส่งสัญญาณขึ้น "ดอกเบี้ย" ต่ออย่างน้อย 0.75% ปี 66
15 ธ.ค. 2565

ผู้สื่อข่าวรายงานว่าวันนี้(15 ธ.ค.65) ราคาบิตคอยน์ร่วงลงสู่ระดับต่ำกว่า 18,000 ดอลลาร์ โดย ณ เวลา 8:39 น. ตามเวลาไทย ราคาบิตคอยน์ร่วงลง 78.2 จุด หรือ -0.44% แตะที่ 17,741.7 ดอลลาร์ หลังจากธนาคารกลางสหรัฐ (เฟด) ประกาศขึ้นอัตราดอกเบี้ยระยะสั้น 0.50% สู่ระดับ 4.25-4.50% ในการประชุมวานนี้ (14 ธ.ค.) ซึ่งเป็นระดับสูงสุดในรอบ 15 ปี พร้อมกับส่งสัญญาณว่าจะปรับขึ้นดอกเบี้ยอีกอย่างน้อย 0.75% ภายในสิ้นปี 66

“ในการคาดการณ์อัตราดอกเบี้ยนโยบาย (Dot Plot) เจ้าหน้าที่เฟดคาดว่าจะยังคงปรับขึ้นอัตราดอกเบี้ยต่อไปในปี 2566 และจะไม่มีการปรับลดอัตราดอกเบี้ยจนกว่าจะถึงปี 2567 โดยเฟดจะปรับขึ้นอัตราดอกเบี้ยสูงสุด (Terminal rate) สู่ระดับ 5.1% ภายในปี 2566 ซึ่งตัวเลขดังกล่าวสูงกว่ารายงาน Dot Plot ในการประชุมเดือนก.ย.ที่เฟดระบุว่าจะปรับขึ้นดอกเบี้ยสูงสุดสู่ระดับ 4.6% ภายในปี 2566″
ข้อมูลจากแพลตฟอร์มคอยน์เบสระบุว่า ก่อนที่เฟดจะแถลงมติการประชุมนั้น ราคาบิตคอยน์เคลื่อนไหวที่เหนือระดับ 18,000 ดอลลาร์ เนื่องจากนักลงทุนคาดหวังว่า เฟดจะชะลอการปรับขึ้นอัตราดอกเบี้ย หลังสหรัฐเปิดเผยดัชนีราคานำเข้าปรับตัวลงเป็นเดือนที่ 5 รวมทั้งตัวเลขดัชนีราคาผู้บริโภค (CPI) ที่ต่ำกว่าการคาดการณ์ของนักวิเคราะห์ และบ่งชี้ว่าเงินเฟ้อของสหรัฐได้ผ่านจุดสูงสุ